དགེ་ཚུལ་གྱི་བསླབ་བྱའི་སྡོམ་ཚིག་བཞུགས་སོ། །
ན་མོ་མུ་ནི་ཨིནྡུ་ཡ། གང་གི་བཀའ་བཞིན་བསྒྲུབས་བྱས་ན། ། འདི་ཕྱིའི་
དོན་རྣམས་མ་ལུས་པ། །བདེ་བླག་ཉིད་དུ་སྩོལ་མཛད་པའི། །ཐུབ་པའི་དབང་པོ་ལ་
ཕྱག་འཚལ། །རྙེད་དཀའ་དལ་བའི་རྟེན་ཐོབ་ཅིང༌། །རྒྱལ་བའི་བསྟན་པ་ལ་ཞུགས་
ནས། །དགེ་ཚུལ་སྡོམ་པ་ཐོབ་རྣམས་ཀྱིས། །བསླབ་པ་བསྲུང་བའི་ཐབས་འགའ་ཞིག
།ལུང་ལས་གསུངས་པ་བཞིན་དུ་བྲི། །ལེགས་ཚོགས་རྩ་བ་ཟླ་མེད་པ། །བླ་མ་མཆོག་
ལ་རྟེན་བྱས་ནས། །བྱ་བ་ཐམས་ཅད་ཞུ་བྱེད་ཅིང༌། །ཆོས་མཐུན་བཀའ་ལས་འདའ་
མི་བྱ། །དྲན་དང་ཤེས་བཞིན་བག་ཡོད་དང༌། །ངོ་ཚ་ཁྲེལ་ཡོད་ལྡན་པ་དང། །
ཚུལ་ཁྲིམས་ཉམས་པར་གྱུར་ན་ནི། །མནར་མེད་འགྲོ་ཞིང་ཀུན་ནས་ཕུང༌། །དེ་ཕྱིར་
ཕན་ཡོན་ཉེས་དམིགས་ལ། །ངེས་པ་དྲངས་ཏེ་ཡང་ཡང་བསམ། །མི་མཐུན་ཕྱོགས་
རྣམས་མ་ཤེས་ན། །བསླབ་པ་བསྲུང་ཚུལ་མི་ཤེས་པས། །རང་གིས་ཇི་ལྟར་ཁས་
བླངས་ལས། །འདས་པའི་ལྟུང་བ་འདི་ལྟ་སྟེ། །དགེ་སློང་ལྟུང་བ་སྡེ་ལྔ་པོ། །དགེ་
ཚུལ་རྣམས་ལ་བླངས་འདས་དང༌། ཡང་ས་ཤད་ས་དང་། །ལྕང་མེདང་ཕྱོགས་མཐུན་གསུམ་གྱུར་ཏེ་ས་འད་བ་
བཞི་དང་ཡན་ལག་དྲུག །ཉམས་པ་རྣམ་གསུམ་ང
ལྟུང་བ་བཅུ་གསུམ་ཡིན། ། འཆད་གཉིས་དཔྲལ་བ་ཟླ་འཇོག་དང༌། །དགོན་པའི་
འབྲལ་བ་གསོག་འཇོག་བྱེད། །རིན་ཆེན་རེག་དང་མེ་ལ་རེག །སྤངས་ཟ་ས་རྐོ་བྱིན་
ལེན་མེད། །གསོག་འཇོག་ཟ་བ་ནུབ་ལྷག་ཉལ། །ས་བོན་འཇོམས་དང་འདུན་པ་
བསྒྱུར། །མི་སྨྲས་འགྲོ་དང་ལྗོན་ཤིང་འཇོག །རྩྭ་སྔོན་མི་གཙང་འདོར་བ་རྣམས། །
ལྟུང་མེད་ཕྱེད་དང་བཅོ་བརྒྱད་ཡིན། །མཐུན་པ་ཁ་ཅིག་མ་གཏོགས་པ། །རབ་བྱུང་
གསོ་སྦྱོང་གཞི་དང་ནི། །དགག་དབྱེ་དབྱར་དང་ཀོ་ལྤགས་དང༌། །སྨན་དང་གོས་
དངསྲ་བརྐྱང་དང༌། ཀཽ་ཤཱ་སྟི་དང་ལས་ཀྱི་གཞི། །དེ་ལྟར་བླངས་འདས་ལྟུང་མེད་
དང་། །དམར་སེར་ཅན་དང་གང་ཟག་དང༌། །སྤོ་དང་གསོ་སྦྱོང་བཞག་པ་དང༌། །
ཉམས་པ་རྣམ་གསུམ་དང་བཅས་རྣམས། 284

གནས་མལ་དང་ནི་རྩོད་པ་དང་། །དགེ་འདུན་དབྱེན་ཏེ་གཞི་བཅུ་བདུན། །རྣམ་
འབྱེད་ལས་གསུངས་ལྟུང་པ་རྣམས། །ཕྱོགས་མཐུན་བསྡམ་བྱའི་ཉེས་པ་སྟེ། །རྟགས་
དང་སློང་དང་སྣོད་དང་ནི། །ལོངས་སྤྱོད་ཕྱར་གཡེང་འདོད་པ་དང་། །གནོད་པ་
དང་ནི་གནས་པ་དང་། །མ་གུས་མི་སྦྱོང་གཞི་བཅུར་འདུ། །སླངས་འདས་ལྟུང་བ་
བཅུ་གསུམ་པོ། །དབྱེ་ན་བླངས་འདས་སོ་དྲུག་སྟེ། །མི་འམ་མིར་ཆགས་གསོད་པ་
དང༌། །སྲོག་ཆགས་དང་བཅས་ཆུས་འདེབས་དང༌། །སྲོག་ཆགས་དང་བཅས་ཆུར་
སྤྱོད་དང་། །བསམ་བཞིན་དུད་འགྲོ་གསོད་པ་དང༌། །རིན་ཐང་ཚང་བའི་ནོར་རྐུ་
དང༌། །མི་ཚངས་པར་ནི་སྤྱོད་པ་དང༌། །མི་ཆོས་བླ་མའི་རྫུན་སྨྲ་དང༌། །ཕམ་པས་
སྐུར་འདེབས་གཞི་མེད་དང་། ། ཕམ་པས་བབ་ཙམ་སྐུར་འདེབས་དང་། ། དགེ་
འདུན་དབྱེན་ནི་བྱེད་པ་དང༌། །དེ་འདྲའི་རྗེས་སུ་ཕྱོགས་པ་དང༌། །བག་མེད་སྤྱོད་
པས་ཁྱིམ་སུན་དང་། །ཤེས་བཞིན་རྫུན་ཚིག་སྨྲ་བ་དང༌། །བཤེས་དོར་བྱས་ཞེས་སྐུར་
འདེབས་དང༌། །ཞལ་ཏ་བ་ལ་འཕྱ་བ་དང༌། །ཟས་ཕྱིར་ཆོས་སྟོན་ཞེས་སྨྲ་དང༌། །
ལྷག་མས་དགེ་སློང་སྐུར་འདེབས་དང༌། ཁྱད་གསོད་ཚིག་གིས་བསླབ་སྤོང་དང༌། །
ཚོད་མས་འབྲས་ཆེན་འགེབས་པ་དང་། །མྱོས་འགྱུར་ཁུ་བ་ཆད་འཐུང་དང༌། །ངག་
ནས་གླུ་དབྱངས་ལེན་པ་དང༌། །རྐང་པ་བྲོ་གར་བྱེད་པ་དང༌། །སྣ་ཚོགས་རོལ་མོ་
བྱེད་པ་དང༌། །མགུལ་རྣ་སོགས་ལ་རྒྱན་འདོགས་དང་། ། བཞིན་གྱི་ཁ་དོག་ཚོན་
སྒྱུར་དང་། ། སྤོས་དྲིས་ལུས་ལ་བྱུག་པ་དང༌། །ཕྲེང་བ་མགོ་ལ་འཆིང་བ་དང་། །
རིིན་ཆེན་ཁྲི་ལ་འདུག་པ་དང༌། །རིན་ཆེན་སྟན་ལ་འདུག་པ་དང༌། །མཐོན་པོའི་ཁྲི་
ལ་འདུག་པ་དང༌། །མཐོན་རི་སྟན་ལ་འདུག་པ་དང༌། །ཕྱི་དྲོ་ཁ་ཟས་ཟ་བ་དང་། །
གསེར་དངུལ་བདག་གིར་ལེན་པ་དང། །ཁྱིམ་པའི་རྟགས་སྤོང་ལས་ཉམས་དང་། །
རབ་བྱུང་རྟགས་བླངས་ལས་ཉམས་དང་། །མཁན་པོར་གསོལ་བཏབ་ལས་ཉམས་
སོ། །དེ་ལྟར་བླངས་བདས་སོ་དྲུག་གི །ཉེས་པ་རྣམས་ནི་ཤེས་བྱས་ནས། །སྲོག་གི་
ཕྱིར་ཡང་སྤང་བར་བྱ། །དེ་ལས་རྩ་བའི་ལྟུང་བ་བཞི། །གསོར་མི་རུང་བ་བྱུང་ན་
ནི། །ཏ་ལའི་རྩེ་མོ་བཅད་པ་ལྟར། །སྡོམ་པ་གཏན་ནས་གཏོང་པར་འགྱུར། ། ཕྱི་
285

དྲོའི་ཁ་ཟས་ལ་སོགས་པའི། །ཉེས་པ་བྱུང་བ་རྣམས་ལ་ནི། །སྔར་བྱས་ལས་ལ་
འགྱོད་སེམས་དང༌་། ། ཕྱིན་ཆད་མི་བྱེད་སྡོམས་སེམས་ཀྱིས། །དགེ་སློང་རྣམ་དག་
དྲུང་འདུག་ཏེ། །ལྟུང་བའི་མིང་རིགས་བརྗོད་ནས་ནི། །བཤགས་པ་ལན་གསུམ་
སྙིང་ནས་བྱ།། བླངས་འདས་སོ་དྲུག་གིས་བསྡུས་པའི། །ལྟུང་བ་དངོས་གཞི་མ་ཡིན་
པའི། །ཕྱོགས་མཐུན་ཉེས་པ་རྣམས་ལ་ནི། ། འགྱོད་དང་སྡོམས་སེམས་ཡང་ཡང་
བྱ། །བསླབ་པ་ཡོངས་སུ་སྦྱོང་བ་ནི། །གསོ་སྦྱོང་དབྱར་གནས་དགག་དབྱེ་སྟེ། །
གཞི་གསུམ་སྒོ་ནས་རང་རྒྱུད་སྤྱོད། །བདེ་བར་གནས་པའི་རྐྱེན་བསྟེན་པ། །ཟས་
གོས་གནས་མལ་སྨན་རྣམས་ལ། །འདོད་ཞེན་ཆེན་པོས་འཚོལ་བ་དང་། །ཧ་ཅང་
ཆོག་མི་ཤེས་པ་སྤང་། །དགེ་བའི་སྦྱོར་བ་ལྷུར་ལེན་ཚེ། །སེར་སྣས་ལོངས་སྤྱོད་མི་
ནུས་པ། །དལ་ཞི་དུབ་པའི་མཐའ་ཡང་སྤང༌། །མདོར་ན་མགོན་པོ་སླུ་སྒྲུབ་ཀྱིས། །
མངོན་མཐོ་ངེས་ལེགས་མ་ལུས་པའི། །རྩ་བ་ཚུལ་ཁྲིམས་ཡིན་པར་གསུངས། །སྙིང་
ནས་ཆོས་བཞིན་བྱེད་འདོད་པའི། །དགེ་ཚུལ་རྣམས་ཀྱི་བསླབ་པའི་གནས། །སྟོན་
པའི་འདུལ་བའི་གཞུང་ལུགས་མཆོག ། སུམ་བརྒྱ་པ་དང་ཀཱ་རི་ཀ །འཇམ་མགོན་
བླ་མ་ཡབ་སྲས་ཀྱི། །ལེགས་བཤད་མན་ངག་ཚོགས་རྣམས་ལ། །མཁས་པ་བསྟེན་
ནས་ཚུལ་བཞིན་སྦྱང་། །ཐུབ་པའི་བསྟན་ལ་ཞུགས་རྣམས་ཀྱིས། །རང་གི་ནོར་བུ་
ཡོངས་དོར་ནས། །མཆིང་བུའི་གོར་མ་གཟུགས་ལེགས་དག །ལེན་པའི་ངལ་བ་དོར་
བྱོས་ལ། །ཚུལ་ཁྲིམས་ནོར་བུ་རིན་ཆེན་ལ། །གཅེས་སྤྲས་བྱི་དོར་གྱིས་ཤིག་ཅེས། །
ཀུན་ལ་བདག་གིས་ཕན་པར་སྨྲས། །འདིར་འབད་དགེ་བའི་མཐུ་སྟོབས་ཀྱིས། །
བདག་དང་འགྲོ་བ་མ་ལུས་པ། །ཚུལ་ཁྲིམས་གྲུ་ཆེན་ལ་བརྟེན་ནས། །རྣམ་གྲོལ་གླིང་
དུ་ཕྱིན་གྱུར་ཅིག ། ཅེས་དགེ་ཚུལ་གྱི་བསླབ་བྱའི་སྡོམ་ཚིག་འདི་ཡང་ཡོངས་འཛིན་
པཎྜི་ཏ་ཆེན་པོའི་གསུང་ལ་གཞི་བྱས། སྤྱན་སྔ་བློ་གྲོས་རྒྱལ་མཚན་སོགས་ཀྱི་ལེགས་
བཤད་ཀྱིས་ཁ་བསྐངས་ཏེ། རང་གི་ནུ་བོ་དགེ་ཚུལ་ཡེ་ཤེས་ཆོས་རྒྱལ་སོགས་ནས་
བསྐུལ་ངོར། ཤཱཀྱའི་དགེ་སློང་དྷརྨ་བྷ་དྲས་སུག་བྲིས་སུ་བགྱིས་པའོ། །མངྒལཾ། །
286